cyanic-selkie/wikianc huggingface dataset:
สุรวิทย์ คนสมบูรณ์
การศึกษา
นายแพทย์สุรวิทย์ คนสมบูรณ์ สำเร็จการศึกษาวิทยาศาสตรบัณฑิต สาขาวิชาวิทยาศาสตร์การแพทย์ และปริญญาแพทยศาสตรบัณฑิตจากคณะแพทยศาสตร์ มหาวิทยาลัยเชียงใหม่ และปริญญานิติศาสตรบัณฑิตจากมหาวิทยาลัยรามคำแหง สำเร็จการศึกษาอนุมัติบัตรผู้มีความรู้หรือความชำนาญ สาขาจักษุวิทยา จากแพทยสภา และปริญญาโทพัฒนบริหารศาสตรมหาบัณฑิตจากสถาบันบัณฑิตพัฒนบริหารศาสตร์ และ F.I.CS, DCEH (London)
==การทำงาน == นายแพทย์สุรวิทย์ รับราชการเป็นจักษุแพทย์ ประจำโรงพยาบาลชัยภูมิ กระทั่งได้รับแต่งตั้งให้ดำรงตำแหน่งนายแพทย์ ระดับ 8 โรงพยาบาลชัยภูมิ และเป็นนายแพทย์ชนบทดีเด่นของแพทยสมาคมแห่งประเทศไทย ปี พ.ศ. 2525
งานการเมือง
สุรวิทย์ คนสมบูรณ์ เป็นสมาชิกสภาผู้แทนราษฎร จังหวัดชัยภูมิ โดยได้รับเลือกตั้งครั้งแรกในการเลือกตั้ง พ.ศ. 2535 (มีนาคม) สังกัดพรรคความหวังใหม่ และได้รับการเลือกตั้งต่อมาในการเลือกตั้ง พ.ศ. 2535 (กันยายน) การเลือกตั้ง พ.ศ. 2538 พ.ศ. 2539 ต่อมาได้ย้ายมาเข้าร่วมงานกับพรรคเสรีธรรมในการเลือกตั้ง พ.ศ. 2544 และได้ย้ายมาเข้าร่วมงานกับพรรคไทยรักไทยในการเลือกตั้ง พ.ศ. 2548 ต่อจากนั้นได้ลาออกจากพรรคไทยรักไทยหลังเกิดการปฏิวัติ พ.ศ. 2549 แต่ในการเลือกตั้ง พ.ศ. 2550 ได้เข้าร่วมงานกับพรรคพลังประชาชน จนกระทั่งในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ เขต 7 สังกัดพรรคเพื่อไทย
เคยดำรงตำแหน่งทางการเมือง อาทิ เลขานุการรัฐมนตรีช่วยว่าการกระทรวงเกษตรและสหกรณ์ เลขานุการรัฐมนตรีประจำสำนักนายกรัฐมนตรี รองเลขาธิการนายกรัฐมนตรีฝ่ายการเมือง ประธานคณะกรรมาธิการพลังงาน สภาผู้แทนราษฎร
การดำรงตำแหน่งรัฐมนตรี
นายแพทย์สุรวิทย์ ได้รับโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร (ครม.ชุดที่ 60) ทำหน้าที่กำกับดูแล สำนักเลขาธิการนายกรัฐมนตรี สำนักงานคณะกรรมการกฤษฎีกา และสำนักงานคณะกรรมการคุ้มครองผู้บริโภค ต่อมาในเดือนมกราคม พ.ศ. 2555 ได้รับโปรดเกล้าฯ ให้พ้นจากตำแหน่งรัฐมนตรีประจำสำนักนายกรัฐมนตรี และไปดำรงตำแหน่งรัฐมนตรีช่วยว่าการกระทรวงสาธารณสุข แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 9 จนกระทั่งในเดือนตุลาคมของปีเดียวกัน จึงได้รับโปรดเกล้าฯ ให้พ้นจากความเป็นรัฐมนตรี ซึ่งมีนายแพทย์ชลน่าน ศรีแก้ว เข้ามารับตำแหน่งดังกล่าวแทน
ฟุตบอลชิงแชมป์เอเชียใต้
ฟุตบอลชิงแชมป์เอเชียใต้ หรือ เอสเอเอฟเอฟ แชมเปียนชิป, หรือตามชื่อผู้สนับสนุน เอสเอเอฟเอฟ ซูซูกิ คัพ, เป็นการแข่งขันฟุตบอลชายทีมชาติในกลุ่มประเทศในทวีปเอเชียทางตอนใต้ อยู่ภายใต้การดูแลของ สหพันธ์ฟุตบอลเอเชียใต้ แข่งขันครั้งแรกในปี ค.ศ. 1993 (โดยใช้ชื่อ เอสเอเอฟเอฟ โกลด์คัพ) มีทีมแข่งขันทั้งสิ้น 8 ทีม
ผลการแข่งขัน
1ใช้การแข่งขันโดยตารางคะแนน 2เลิกมีการชิงอันดับที่ 3 ตั้งแต่ปี ค.ศ. 2005
ตารางคะแนนรวมทั้งหมด
ณ ปี 2015
สุริยุปราคา 23 กันยายน พ.ศ. 2614
สุริยุปราคาเต็มดวงจะเกิดขึ้นในวันที่ 23 กันยายน พ.ศ. 2614 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
มะแพร้ว
มะแพร้ว (Spitapa) คือมะพร้าวที่เกิดจากการเปลี่ยนแปลงของยีน ทำให้ไม่มีระแง้และดอกตัวเมีย จะเกิดบนแกนกลางหรืองวง เราจะสังเกตจาการที่ผลมะพร้าวติดกับแกนกลางของทะลาย แต่มะแพร้วกลับติดผลน้อยกว่ามะพร้าวปกติ คือ 4-5 ผลต่อทะลาย อาจจะเป็นเพราะมีดอกตัวผู้น้อยกว่าปกติหรือมีดอกตัวเมียมากเกินไปจนเลี้ยงอาหารไม่ไหว
ชื่อพื้นเมืองอื่น : หมากอูนดุง (จันทบุรี) โพล (กาญจนบุรี) ย่อ (ภาคใต้) โดง (สุรินทร์)
ลักษณะทางพฤกษศาสตร์
มะพร้าวเป็นตระกูลเดียวกับหมาก ลำต้นกลม ฐานลำต้นกว้าง มีข้อปล้องตามลำต้น ใบเป็นใบประกอบเรียงขนานกันอยู่บนก้านใหญ่ ใบมะพร้าวมีสีเขียวลักษณะยาวเรียว มีก้านหรือทางมะพร้าวเป็นแกนกลาง นิยมนำมาทำไม้กวาด มะพร้าวออกดอกเป็นช่อ ดอกมีสีเหลืองอ่อน โดยดอกอ่อนจะมีกาบหุ้มช่อเหมือนปลีกล้วย เรียกช่อดอกอ่อนว่างวงมะพร้าวส่วนช่อดอกที่บานแล้วกาบหลุดออกเรียกว่า จั่นมะพร้าว มะพร้าวออกผลเป็นทะลาย คือมีหลาย ๆ ผลในช่อเดียวกัน ผลมะพร้าวเป็นทรงกลม ผลอ่อนมีเปลือกสีเขียวอ่อน ผลมะพร้าวจะประกอบด้วยเปลือกแข็งที่เป็นเส้นใยเรียกว่า กาบมะพร้าว และมีกะลามะพร้าวที่หุ้มเนื้อและน้ำมะพร้าวไว้ มะพร้าวอ่อนจะมีเนื้อบางสีขาว ผลมะพร้าวที่แก่แต่ไม่แก่จัด เรียกว่า มะพร้าวทึนทึก ซึ่งจะมีเปลือกสีเขียวอมน้ำตาล เนื้อในหนาแข็ง กะลามีสีน้ำตาลแก่ ส่วนมะพร้าวที่แก่จัดจะเรียกว่ามะพร้าวห้าว กะลาจะมีสีน้ำตาลออกดำ เนื้อในหนาแข็ง
หลวงปู่ทวดวัดพระสิงห์
ประวัติความเป็นมา
เริ่มต้นขึ้นเมื่อ พระอาจารย์ทิม ธรรมธโร วัดช้างให้ ได้นำพระเครื่อง พระบูชาและกระดาษพระคาถาฯมามอบให้วัดพระสิงห์ ในปีพ.ศ. 2506 ซึ่งในขณะนั้นตรงกับสมัยที่ พระธรรมราชานุวัตร (พระอุบาลีคุณูปมาจารย์)  เป็นเจ้าอาวาส และในปีนั้นเองทางวัดก็ได้นำวัตถุมงคลเหล่านี้ ออกมาให้ประชาชนได้บูชา และเริ่มเป็นที่รู้จักของผู้คนท้องถิ่นตั้งแต่นั้นเป็นต้นมา จนมาถึงในปี พ.ศ. 2516 เมื่อพระธรรมราขานุวัตร ได้ถึงแก่มรณภาพ เมื่อเสร็จสิ้นงานพระราชทานเพลิงศพในปีพ.ศ 2517 ทางวัดจึงได้รวบรวมวัตถุมงคลทั้งหมด เข้าไปเก็บรักษาไว้ใน กุฎิตึกการรถไฟ
ต่อมา ปีพ.ศ. 2535 กุฎิตึกการรถไฟ จึงถูกเปิดอีกครั้งเพื่อทำการบูรณะซ่อมแซม ทางวัดจึงได้นำวัตถุมงคล หลวงปู่ทวดวัดพระสิงห์ ออกมาให้ประชาชนได้บูชาอีกครั้ง เพื่อนำรายได้สมทบทุนในการบูรณะซ่อมแซม ซึ่งเป็นจุดเริ่มต้นครั้งใหญ่ที่ทำให้วัตถุมงคลหลวงปู่ทวดวัดพระสิงห์เป็นที่รู้จักอย่างแพร่หลายมาจนถึงปัจจุบัน
ประวัติพิธีการปลุกเสก
วัตถุมงคลหลวงปู่ทวดวัดพระสิงห์ ถือว่าได้มีพิธีปลุกเสกด้วยกันทั้งหมดสองครั้ง
โดยครั้งแรก พระอาจารย์ทิม ได้ทำพิธีปลุกเสกที่วัดช้างให้ ก่อนจะนำมามอบให้กับวัดพระสิงห์ ในพ.ศ. 2506 ครั้งที่สอง ได้กระทำการปลุกเสกพร้อมกับพิธีพุทธาพิเษก พระกริ่งนเรศวรเมืองงาย ในปีพ.ศ. 2512 ณ. วัดพระสิงห์ ซึ่งในครั้งนั้น พระอาจารย์ทิม ได้เดินทางมาร่วมพิธีด้วย โดยพิธีจัดให้มีขึ้นในวันที่ 15 มกราคม ปีพ.ศ.2512 ณ วัดพระสิงห์วรมหาวิหาร จังหวัดเชียงใหม่ โดยมี พระบาทสมเด็จพระเจ้าอยู่หัว ทรงเสด็จมาเป็นประธานในพิธี พร้อมด้วยพระสงฆ์เกจิอาจารย์ชื่อดังมากมายมาร่วมพิธีปลุกเสก เช่นเดียวกัน สำหรับพิธีพุทธาพิเษกในครั้งนี้ มีพระอาจารย์ไสว สุมโน วัดราชนัดดารามวรวิหาร กรุงเทพฯ ได้เป็นประธานฝ่ายสงฆ์
แหล่งอ้างอิง
หนังสือปฐมบทหลวงปู่ทวดวัดพระสิงห์ ปีพ.ศ. 2556 ประวัติและอภินิหารหลวงปู่ทวดเหยียบน้ำทะเลจืด ปีพ.ศ. 2508
รายชื่อแหล่งมรดกโลกในประเทศมาลี
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมาลีทั้งสิ้น 4 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศมาลีมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 15 แห่ง
ความยากจน
ความยากจน เป็นสภาพซึ่งบุคคลขาดการครอบครองทรัพยากรหรือเงิน ความยากจนสัมบูรณ์ (absolute poverty) หรือความยากจนข้นแค้น (destitution) หมายถึง บุคคลที่ขาดความต้องการพื้นฐานของมนุษย์ ซึ่งโดยทั่วไปได้แก่ น้ำจืดและอาหารที่สะอาด โภชนาการ สาธารณสุข การศึกษา เครื่องนุ่งห่มและที่พักอาศัย มีการประเมินว่า ปัจจุบันมีประชากรราว 1,700 ล้านคนอาศัยอยู่ในความยากจนสัมบูรณ์ ความยากจนสัมพัทธ์ (relative poverty) หมายถึง การขาดระดับทรัพยากรหรือรายได้ตามปกติหรือระดับที่สังคมยอมรับเมื่อเทียบกับบุคคลอื่นในสังคมหรือประเทศ ในอดีตที่ผ่านมาส่วนใหญ่ ความยากจนถูกมองว่าหลีกเลี่ยงไม่ได้เช่นเดียวกับวิธีการผลิตดั้งเดิมไม่เพียงพอจะให้ประชากรทั้งหมดมีมาตรฐานการครองชีพที่สะดวกสบายได้ หลังการปฏิวัติอุตสาหกรรม การผลิตขนานใหญ่ (mass production) ในโรงงานทำให้ความมั่งคั่งราคาถูกลงและเข้าถึงได้มากขึ้น ที่สำคัญกว่านั้น คือ การทำให้เกษตรกรรมทันสมัย เช่น ปุ๋ย เพื่อให้มีผลผลิตเพียงพอที่จะเลี้ยงประชากร
วิกทอเรีย คอเริน มิตเชลล์
วิกทอเรีย เอลิซาเบธ คอเริน มิตเชลล์ (Victoria Elizabeth Coren Mitchell; ' คอเริน'; เกิด August 18, 1972 ) เป็นนักเขียน, ผู้ดำเนินรายการโทรทัศน์ และนักเล่นโป๊กเกอร์อาชีพ เธอเป็นที่รู้จักจากการดำเนินรายการตอบคำถามทางช่องบีบีซีโฟร์ ออนลีคอนเน็กต์'' ตั้งแต่ปี 2008
เธอเกิดในย่านฮัมเมอสมิธในเวสท์ลอนดอน และเป็นลูกสาวคนเดียวของนักข่าวและตลกอาชีพ อลัน คอเริน กับภรรยา แอน คัสเรียล (Anne Kasriel) เธอมีพี่ชายหนึ่งคนคือ นักข่าว ไกลส์ คอเริน และเธอเป็นญาติกับนักข่าวชาวแคนาดา ไมเคิล คอเริน
ไอโฟน 5
ไอโฟน 5 (iPhone 5) คือสมาร์ตโฟนระบบจอสัมผัสที่พัฒนาโดย บริษัทแอปเปิล ซึ่งเป็นรุ่นที่หกของ ไอโฟน ต่อมาจากรุ่น ไอโฟน 4เอส โดยมีงานเปิดตัวอย่างเป็นทางการเมื่อวันที่ 12 กันยายน พ.ศ. 2555 พร้อมกับ ไอพอดนาโน และไอพอดทัชรุ่นใหม่ เป็นสมาร์ตโฟนที่มีการนิยมใช้อย่างมาก
หุบเขาอามิก
หุบเขาอามิก, (Amik Valley; ٱلْأَعْمَاق) ตั้งอยู่ในจังหวัดฮาทัย ใกล้กับเมืองอันตาเกีย (แอนติออกริมแม่น้ำออรอนตีส) ทางใต้ของประเทศตุรกี บริเวณนี้กับดาบิกในภาคตะวันตกเฉียงเหนือของประเทศซีเรีย เป็นหนึ่งในสองสถานที่ที่เชื่อว่าจะมีสงครามอารมาเกดโดนตามอวสานวิทยาแบบอิสลาม
ความสำคัญทางโบราณคดี
บริเวณหุบเขานี้ยังมีหลักฐานของเสือโคร่งแคสเปียนด้วย (Ellerman และ Morrison-Scott, 1951; Vallino และ Guazzo Albergoni, 1978)
อวสานวิทยาแบบอิสลาม
มีฮะดีษที่รายงานจากอะบูฮุร็อยเราะฮ์ว่า ศาสดามุฮัมมัดกล่าวว่า:
"วาระสุดท้ายจะไม่เกิดขึ้นจนกว่าชาวโรมันจะตั้งถิ่นฐานที่อัลอะอ์มากหรือในดาบิก กองทัพที่ประกอบด้วยคนที่ดีที่สุดในโลกในเวลานั้นจะมาจากมะดีนะฮ์ (เพื่อตอบโต้พวกเขา)"
- เศาะฮีฮ์มุสลิม, เล่ม 41, ตอนที่ 9, ฮะดีษที่ 6924
นักวิชาการอิสลามและผู้อธิบายฮะดีษกล่าวแนะว่าคำว่า "โรมัน" ในที่นี้สื่อถึงชาวคริสต์ ฮะดีษนี้ยังอิงถึงชัยชนะของมุสลิมในภายหลัง ตามมาด้วยการยึดครองคอนสแตนติโนเปิลอย่างสงบด้วยการตักบีรและตัสบีฮ์ และความพ่ายแพ้ของผู้ต่อต้านพระคริสต์กับการกลับมาและลงมาของพระเยซูคริสต์ อีกฮะดีษหนึ่งบันทึกว่าอิหม่ามมะฮ์ดีปรากฏตัวก่อนการมาครั้งที่สอง
พัชริดา รอดคงคา
พัชริดา รอดคงคา หรือ จูลี่ เคยได้รับตำแหน่งมิสไทยแลนด์เวิลด์ 2011
ประวัติ
พัชริดา รอดคงคา เป็นลูกครึ่ง ไทย-อังกฤษ กำลังศึกษาอยู่ชั้นปีที่ 1 คณะ Fashion Design มหาวิทยาลัย Raffles International Design Institute เป็นตัวแทนสาวไทยไปประกวด มิสเวิลด์ 2011 ที่ลอนดอน ประเทศอังกฤษ เมื่อวันที่ 6 พฤศจิกายน 2554 (Top 30 Quarter Semi-finalists) และ Top 30 Beauty With A Purpose
สถานีโทรทัศน์ทีไอทีวี
ทีไอทีวี (Thailand Independent Television ชื่อย่อ: TITV) เป็นสถานีโทรทัศน์ระบบยูเอชเอฟเฉพาะกิจ (หน่วยบริการรูปแบบพิเศษ) ที่อยู่ในภายใต้การกำกับดูแลโดย กรมประชาสัมพันธ์ ผู้ได้รับมอบอำนาจการออกอากาศจากสำนักงานปลัดสำนักนายกรัฐมนตรี (สปน.) ในสถานะหน่วยงานรูปแบบพิเศษ (Service Delivery Unit - SDU) ตั้งแต่เวลา 00.00 น. วันที่ 8 มีนาคม พ.ศ. 2550 โดยรับช่วงการออกอากาศ ต่อจาก สถานีโทรทัศน์ไอทีวี ของ บริษัท ไอทีวี จำกัด (มหาชน) ซึ่งเป็นผู้ได้รับสัมปทานเดิม แต่ สปน.ได้บอกเลิกสัญญาเมื่อวันที่ 7 มีนาคม พ.ศ. 2550 หลังจากไม่สามารถชำระค่าสัมปทาน และค่าปรับผิดสัญญาคงค้างได้ทันตามกำหนดในวันที่ 6 มีนาคม พ.ศ. 2550 โดยแพร่ภาพออกอากาศทางช่อง 29 ในช่องสัญญาณเดียวกันกับสถานีโทรทัศน์ไอทีวี ทั้งนี้ สถานีโทรทัศน์ทีไอทีวี ได้เริ่มดำเนินการออกอากาศอย่างต่อเนื่อง ภายหลังจากที่ศาลปกครองกลางมีคำสั่งคุ้มครองชั่วคราวให้สถานีโทรทัศน์คลื่นความถี่ระบบยูเอชเอฟ ดำเนินการออกอากาศต่อโดยไม่มีการตัดสัญญาณภาพออกอากาศ
ประวัติ
ในเบื้องต้น สถานีโทรทัศน์ทีไอทีวี จะถ่ายทอดโดยใช้สถานีส่ง และอุปกรณ์ ของกรมประชาสัมพันธ์ ที่มีอยู่แล้ว ซึ่งติดตั้งอยู่ที่อาคาร สถานีวิทยุโทรทัศน์แห่งประเทศไทย ถนนเพชรบุรีตัดใหม่ โดยยังคงใช้ผังรายการเดิมของสถานีโทรทัศน์ไอทีวี หลังจากนั้น จะมีการพิจารณาปรับผังรายการให้เหมาะสมอีกครั้งหนึ่ง  แต่ในทางปฏิบัติ สถานียังคงดำเนินงานอยู่ที่ อาคารชินวัตรทาวเวอร์ 3 และพนักงานในสถานีโทรทัศน์ทั้งหมด ล้วนเป็นพนักงานของบริษัท ไอทีวี จำกัด (มหาชน) ที่ถูกบอกเลิกสัญญาจ้างจากบริษัท ไอทีวี จำกัด (มหาชน) ทันทีที่บริษัทถูกบอกเลิกสัญญาสัมปทานการบริหารสถานีโทรทัศน์ระบบยูเอชเอฟจากสปน.
สถานีโทรทัศน์ทีไอทีวีได้ดำเนินการออกอากาศมาอย่างต่อเนื่อง จนกระทั่งยุติการออกอากาศ เมื่อเวลา 00.08 น. ของวันอังคารที่ 15 มกราคม พ.ศ. 2551 ภายหลังจากที่สถานีโทรทัศน์ได้ถูกโอนกิจการไปเป็นขององค์การกระจายเสียงและแพร่ภาพสาธารณะแห่งประเทศไทย ซึ่งถูกจัดตั้งขึ้นตามพระราชบัญญัติองค์การกระจายเสียงและแพร่ภาพสาธารณะแห่งประเทศไทย พ.ศ. 2551 เท่ากับว่า เป็นการสิ้นสุดลงของการเป็นสถานีโทรทัศน์เสรีในประเทศไทยที่ออกอากาศมาเป็นเวลาเกือบ 12 ปี ทั้งนี้นับรวมเวลาที่ไอทีวีออกอากาศอีกด้วย
ความเป็นมาของสถานี
สถานีโทรทัศน์ทีไอทีวี เริ่มต้นขึ้นภายหลังจากที่คณะรัฐมนตรีภายใต้การนำของ พลเอกสุรยุทธ์ จุลานนท์ นายกรัฐมนตรี ได้มีมติคณะรัฐมนตรีเมื่อวันที่ 27 กุมภาพันธ์ พ.ศ. 2550 กำหนดว่าหากบริษัท ไอทีวี จำกัด (มหาชน) ไม่สามารถจ่ายค่าสัมปทานที่ค้างอยู่ทั้งสิ้น 2,210 ล้านบาท พร้อมดอกเบี้ยร้อยละ 15 ต่อปี เป็นจำนวนเงินรวม 464.5 ล้านบาท และค่าปรับกรณีทำผิดสัญญาเรื่องผังรายการอีกกว่า 97,760 ล้านบาทได้ ภายในวันที่ 7 มีนาคม ทางสำนักงานปลัดสำนักนายกรัฐมนตรี (สปน.) จะดำเนินการยกเลิกสัญญาสัมปทานการดำเนินงานสถานีโทรทัศน์ระบบยูเอชเอฟโดยทันที ซึ่งภายหลังจากที่บริษัท ไอทีวี จำกัด (มหาชน) มีท่าทีว่าจะไม่สามารถชำระเงินค่าสัมปทานค้างจ่าย และค่าปรับ เป็นจำนวนเงินรวมเกือบ 1 แสนล้านบาทได้นั้น คณะรัฐมนตรีจึงตัดสินใจที่จะยึดคืนสัมปทานจากบริษัท ไอทีวี จำกัด (มหาชน)
ทั้งนี้ คณะรัฐมนตรีได้จัดตั้งคณะกรรมการกำกับดูแลและดำเนินการบริหาร สถานีโทรทัศน์ระบบยูเอชเอฟ เป็นการชั่วคราว จำนวน 9 คน ประกอบไปด้วย
โดยคณะกรรมการบริหารชุดนี้ จัดประชุมเป็นนัดแรก เมื่อวันที่ 2 มีนาคม พ.ศ. 2550 และมีมติใช้ชื่อสถานีโทรทัศน์ระบบยูเอชเอฟนี้ว่า สถานีโทรทัศน์ทีไอทีวี (TITV-Thailand Independent Television) พร้อมทั้งหาข้อยุติเรื่องกฎหมาย และแผนดำเนินงานเข้าบริหารสถานีฯ ภายหลังการยกเลิกสัมปทาน ในวันที่ 7 มีนาคม พ.ศ. 2550 อีกด้วย พร้อมกันนี้ คณะกรรมการบริหารสถานีโทรทัศน์ทีไอทีวี ได้แต่งตั้งให้ นายจีระ หงส์ลดารมภ์ เป็นผู้อำนวยการสถานีโทรทัศน์ทีไอทีวีคนแรก
ในวันอังคารที่ 6 มีนาคม พ.ศ. 2550 คณะรัฐมนตรีมีมติว่าหากไอทีวีไม่สามารถจ่ายค่าปรับ และค่าสัมปทานค้างจ่าย รวมประมาณ 1 แสนล้านบาท ภายใน 7 มีนาคม ได้ ให้ยุติการออกอากาศเป็นการชั่วคราว เพื่อส่งเรื่องให้สำนักงานคณะกรรมการกฤษฎีกาตีความว่า รัฐสามารถดำเนินการออกอากาศต่อเนื่องได้หรือไม่ และให้ดำเนินการยึดเครื่องส่งโทรทัศน์ยูเอชเอฟ มาเก็บรักษาไว้ที่กรมประชาสัมพันธ์ในวันที่ 9 มีนาคม ด้วย ซึ่งจากมติคณะรัฐมนตรีนี้ ย่อมหมายความว่า สถานีโทรทัศน์ไอทีวีจะต้องยุติการออกอากาศ ทำให้ไม่มีสัญญาณออกอากาศผ่านทางช่องความถี่นี้ ส่งผลให้เกิด "จอดำ" ขึ้นทันที
หลังจากมีมติคณะรัฐมนตรี นายจตุรงค์ สุขเอียด ผู้แทนพนักงานสถานีโทรทัศน์ไอทีวี ได้เข้ายื่นคำร้องขอไต่สวนฉุกเฉินต่อศาลปกครอง เพื่อให้สถานีโทรทัศน์ไอทีวีสามารถออกอากาศต่อไปได้ โดยศาลปกครองรับเรื่องไว้พิจารณา และจะให้มารับทราบผลการวินิจฉัย ในเวลา 13.00 น. วันที่ 7 มีนาคม ท่ามกลางการจับตาจากพนักงานของสถานีโทรทัศน์ไอทีวี และประชาชนว่าสถานีโทรทัศน์ระบบยูเอชเอฟจะสามารถดำเนินการต่อไปได้หรือไม่ และจะเกิดกรณี "จอดำ" ขึ้นหรือไม่
ปรากฏว่าคณะกรรมการกฤษฎีกา ได้มีมติเมื่อวันที่ 7 มีนาคม ตีความข้อกฎหมายในกรณีดังกล่าวว่า กรมประชาสัมพันธ์ สามารถดำเนินการออกอากาศโทรทัศน์ระบบยูเอชเอฟต่อเนื่องไปได้ และในวันเดียวกัน ศาลปกครองมีคำวินิจฉัยให้คุ้มครองฉุกเฉินสถานีโทรทัศน์ไอทีวี ให้สามารถออกอากาศต่อไปอย่างต่อเนื่องเช่นกัน ท่ามกลางความดีใจของพนักงานสถานีโทรทัศน์ไอทีวีเป็นอย่างมาก และตลอดทั้งวัน สถานีโทรทัศน์ไอทีวีได้ทำการนำเสนอรายการอดีตไอทีวี โดยเป็นรายการพิเศษเพื่อที่จะอำลาผู้ชม และเตรียมเปลี่ยนผ่านไปสู่ชื่อใหม่ของสถานีโทรทัศน์แห่งเดียวกัน
และแล้ว ในเวลา 00.00 น. ของคืนวันที่ 8 มีนาคม พ.ศ. 2550 สถานีโทรทัศน์ทีไอทีวี จึงได้ฤกษ์ออกอากาศอย่างเป็นทางการ โดยมีรายการทีไอทีวี อัปเดต (TITV Update) ซึ่งผู้ประกาศข่าวในคืนนั้น คือ นายกฤต เจนพานิชการ เป็นรายการแรกหลังเปลี่ยนชื่อมาจากสถานีโทรทัศน์ไอทีวี ซึ่งออกอากาศต่อจากรายการอดีตไอทีวี อนึ่ง สถานีฯได้ใช้ที่ทำการเดิมของสถานีโทรทัศน์ไอทีวี ซึ่งได้แก่ อาคารชินวัตรทาวเวอร์ 3 และใช้พนักงานชุดเดิม จำนวน 853 คน ซึ่งเป็นอดีตพนักงานสถานีโทรทัศน์ไอทีวี ในการดำเนินงาน ทั้งนี้ ได้มีการใช้ตราสัญลักษณ์ของสถานีโทรทัศน์เสียใหม่ เป็นตัวอักษรภาษาอังกฤษ TITV ในแนวตรงทั้งหมด โดยให้ตัวอักษร T ตัวแรกเป็นสีขาวอยู่ภายในวงกลมสีแดง ในขณะที่ตัวหนังสือ ITV ใช้สีเทา อย่างไรก็ดี โดยรวมแล้ว ลักษณะฉากรายการต่างๆ ของฝ่ายข่าว รวมไปจนถึงผังรายการทั้งหมดยังคงมีลักษณะเช่นเดียวกับของสถานีโทรทัศน์ไอทีวีเดิม
การดำเนินงาน และผลตอบรับ
การดำเนินงานของสถานีโทรทัศน์ทีไอทีวีตลอดระยะเวลาที่ออกอากาศนั้น มีเสียงวิพากษ์วิจารณ์มาจากกลุ่มบุคคลบางส่วน ถึงความเหมาะสมในการดำเนินงาน โดยเฉพาะกลุ่มหนังสือพิมพ์ผู้จัดการที่มีนายสนธิ ลิ้มทองกุลเป็นผู้นำ ซึ่งวิพากษ์วิจารณ์ถึงการทำงานของสถานีโทรทัศน์ทีไอทีวี ไม่ว่าจะเป็นการจัดตั้งสถานีโทรทัศน์ทีไอทีวี ทั้งๆที่ไม่มีกฎหมายรองรับ รวมถึงการรับพนักงานทั้งหมดของสถานีโทรทัศน์ไอทีวีเดิมเข้าทำงานต่อ ทั้งๆที่พนักงานทั้งหมดนี้คือพนักงานจากบริษัทเอกชน แต่กลับได้รับเข้าทำงานต่อ ในลักษณะคล้ายคลึงกับการเป็นพนักงานลูกจ้างของรัฐ
และในช่วงหลังของการดำเนินงานสถานี เริ่มมีเสียงวิพากษ์วิจารณ์ถึงการทำงานของสถานีโทรทัศน์ทีไอทีวี ที่มีบางฝ่ายมองว่าการนำเสนอข่าวของสถานี เป็นไปในทางให้การสนับสนุน พ.ต.ท.ทักษิณ ชินวัตร อดีตนายกรัฐมนตรี โดยเฉพาะในช่วงใกล้การเลือกตั้งวันที่ 23 ธันวาคม พ.ศ. 2550 ที่มีบางฝ่ายมองว่าสถานีโทรทัศน์ทีไอทีวีนำเสนอข่าวไปในแนวทางสนับสนุนพรรคการเมืองบางพรรคอย่างชัดแจ้ง นอกจากนี้ ยังมีกรณีที่ นายจอม เพชรประดับ ผู้ดำเนินรายการตัวจริง ชัดเจน เดินทางไปยังเขตปกครองพิเศษฮ่องกง เพื่อเข้าสัมภาษณ์พิเศษกับพ.ต.ท.ทักษิณ ในช่วงที่กำลังจะใกล้ถึงการเลือกตั้ง ทำให้ถูกวิพากษ์วิจารณ์ถึงความเหมาะสม จนทำให้เทปการสัมภาษณ์นั้นถูกนายนพพร พงษ์เวช รักษาการผู้อำนวยการสถานีค้องสั่งระงับการออกอากาศไปอย่างไม่มีกำหนด และได้มีการตั้งคณะกรรมการสอบข้อเท็จจริงในกรณีนี้ แต่สุดท้ายแล้ว ทางสถานีโทรทัศน์ทีไอทีวี ก็ยอมนำเทปการสัมภาษณ์พ.ต.ท.ทักษิณ ในรายการตัวจริง ชัดเจน ออกอากาศทางสถานีโทรทัศน์ทีไอทีวี
อย่างไรก็ดี การทำงานภายในสถานีโทรทัศน์ทีไอทีวีในช่วงแรก ไม่ราบรื่นอย่างที่หลายฝ่ายคาดการณ์ไว้ เพราะเนื่องจากในช่วงที่คณะรัฐมนตรีกำลังพิจารณาอยู่ว่าจะหาวิธีการรองรับการทำงานของสถานีโทรทัศน์ทีไอทีวีอย่างไร พนักงานทั้งหมดในสถานีนั้นต่างทำงานโดยไม่ได้รับค่าตอบแทนใดๆทั้งสิ้น ส่งผลให้เริ่มมีพนักงานสถานีโทรทัศน์ทีไอทีวีบางส่วนลาออกจากสถานีไม่ว่าจะเป็น กิตติ สิงหาปัด ที่ย้ายไปอยู่ทางโมเดิร์นไนน์ทีวี, สายสวรรค์ ขยันยิ่ง ที่ย้ายไปอยู่ทางช่อง 7 สี, ชัยรัตน์ ถมยา และ ประวีณมัย บ่ายคล้อย ที่ย้ายไปอยู่ทางช่องทีเอ็นเอ็น 24 เป็นต้น ทำให้เป็นที่จับตาว่าสถานีโทรทัศน์ทีไอทีวีจะสามารถดำรงอยู่ได้หรือไม่ แต่สุดท้ายแล้ว ทางคณะรัฐมนตรีก็ตัดสินใจที่จะรองรับการทำงานของสถานีโทรทัศน์ทีไอทีวี ด้วยการจัดตั้งหน่วยบริการรูปแบบพิเศษ (Service Delivery Unit : SDU) ภายใต้ชื่อสำนักงานบริหารกิจการสถานีวิทยุโทรทัศน์ระบบ ยู เอช เอฟ เฉพาะกิจ (หน่วยบริการรูปแบบพิเศษ) เพื่อรองรับการทำงานของสถานีเป็นการชั่วคราว ซึ่งมีผลบังคับใช้เมื่อวันที่ 20 มิถุนายน พ.ศ. 2550 ทำให้สถานการณ์ของสถานีโทรทัศน์ทีไอทีวีเริ่มดีขึ้น
ต่อมา เมื่อวันที่ 31 ตุลาคม พ.ศ. 2550 ได้มีการประชุมสภานิติบัญญัติแห่งชาติครั้งหนึ่ง โดยมีการประชุมว่าด้วยร่างพระราชบัญญัติองค์การกระจายเสียงและแพร่ภาพสาธารณะแห่งประเทศไทย (พ.ศ.) (ในขณะนั้น) ซึ่งทางภาครัฐ ได้เสนอให้สมาชิกสภานิติบัญญัติแห่งชาติ ทำการลงมติการแปรสภาพเป็นสถานีโทรทัศน์สาธารณะ ระหว่าง สถานีวิทยุโทรทัศน์แห่งประเทศไทย (สทท.11) และสถานีโทรทัศน์ทีไอทีวี ซึ่งเป็น 2 กิจการสถานีโทรทัศน์ในการกำกับดูแลของกรมประชาสัมพันธ์ โดยเฉพาะในวาระที่ 2 ของการประชุม สรุปได้ว่าสมาชิก สนช. ได้ลงมติด้วยคะแนน 106 ต่อ 44 เสียง ให้ดำเนินการโอนกิจการสถานีโทรทัศน์ทีไอทีวี ตามความมาตรา 55 ของร่างที่คณะกรรมาธิการเป็นผู้นำเสนอในขณะนั้น จึงส่งผลทำให้สถานีโทรทัศน์ทีไอทีวีต้องแปรสภาพเป็นสถานีโทรทัศน์สาธารณะในปี พ.ศ. 2551 โดยย้ายไปสังกัดที่องค์การกระจายเสียงและแพร่ภาพสาธารณะแห่งประเทศไทย ส่วน สทท.11 ในฐานะเป็นฝ่ายตรงข้าม ก็ได้ทำการปรับปรุงภาพลักษณ์และเปลี่ยนชื่อเรียกโดยทั่วไปใหม่ว่า เอ็นบีที (National Broadcasting Services of Thailand)
ทว่าในช่วงเดือนธันวาคม พ.ศ. 2550 ทางกรมประชาสัมพันธ์โดยนายปราโมช รัฐวินิจ อธิบดีกรมประชาสัมพันธ์ได้ลงนามในคำสั่งโยกย้ายผู้บริหารฝ่ายข่าวจำนวน 11 คน ซึ่งรวมถึงนายอัชฌา สุวรรณปากแพรก ผู้อำนวยการฝ่ายข่าว โดยแต่งตั้งให้ นายสนธิญาณ ชื่นฤทัยในธรรม อดีตบรรณาธิการฝ่ายข่าวของสำนักข่าว INN มาดำรงตำแหน่งแทน ส่งผลให้พนักงานฝ่ายข่าวสถานีโทรทัศน์ทีไอทีวีบางส่วน ไปยื่นคำร้องต่อศาลปกครองเพื่อขอให้มีคำสั่งคุ้มครองชั่วคราวระงับคำสั่งแต่งตั้งนายสนธิญาณมาเป็นผู้อำนวยการฝ่ายข่าวของสถานี ซึ่งศาลปกครองได้ให้คำสั่งคุ้มครองชั่วคราว
คลื่นความถี่
โครงการสถานีโทรทัศน์เสรีในระบบยูเอชเอฟ ในนามสถานีโทรทัศน์ไอทีวีนั้น มีสำนักงานปลัดสำนักนายกรัฐมนตรีเป็นเจ้าของคลื่นความถี่ โดยทำสัญญาสัมปทานให้ บริษัท สยามอินโฟเทนเมนท์ จำกัด (ภายหลังคือ บริษัท ไอทีวี จำกัด (มหาชน)) ดำเนินการจัดตั้งสถานีฯ ได้ ตั้งแต่วันที่ 3 กรกฎาคม พ.ศ. 2538 และออกอากาศทางช่อง 26 มาตั้งแต่วันที่ 1 กรกฎาคม พ.ศ. 2539
ต่อมา ราวปี พ.ศ. 2542 ไอทีวีได้รับอนุญาตจาก สปน.ให้เปลี่ยนแปลงช่องสัญญาณที่ออกอากาศ ในระบบยูเอชเอฟ จากช่อง 26 มาเป็นช่อง 29 และในปีเดียวกัน ไอทีวีดำเนินการย้ายเสาส่งสัญญาณในส่วนกลางที่กรุงเทพมหานคร จากอาคารเอสซีบีปาร์คพลาซ่า, อาคารสินสาธร ทาวเวอร์ และ อาคาร เนชั่น ทาวเวอร์ มาอยู่ที่ อาคารใบหยก 2 แทน โดยไอทีวีดำเนินการแพร่ภาพนิ่ง เพื่อแจ้งให้ผู้ชมทราบการเปลี่ยนแปลงช่องสัญญาณ และการย้ายเสาส่งของสถานีฯ ไว้ทางช่อง 26 พร้อมไปกับการแพร่ภาพออกอากาศตามปกติ ทางช่อง 29 ในวันที่ 1 สิงหาคม พ.ศ. 2542 ก่อนที่จะยุติการแพร่ภาพทางช่อง 26 อย่างสมบูรณ์ ในปีเดียวกัน และออกอากาศทางช่อง 29 เรื่อยมาจนกระทั่งเปลี่ยนชื่อเป็นสถานีโทรทัศน์ไอทีวี และสถานีโทรทัศน์ไทยพีบีเอส ตามลำดับ ปัจจุบันช่อง 26 ในกรุงเทพมหานคร ถูกใช้งานโดยกรมประชาสัมพันธ์เพื่อแพร่ภาพในระบบดิจิทัล
อนึ่ง ไอทีวีเคยพักการออกอากาศทางสถานีฯ ตามเวลาปกติ ในช่วงเวลา 01.30 - 06.00 น. ช่วงระหว่างปี พ.ศ. 2539 - พ.ศ. 2543 โดยใช้ภาพทดสอบ ไม่มีเสียง
สีประจำสถานี
สถานีโทรทัศน์ทีไอทีวีใช้ สีแดง สลับ  สีขาวบ้าง  สีดำบ้าง เป็นสีประจำสถานีตั้งแต่เริ่มออกอากาศจนกระทั่งยุติออกอากาศ
การยุติการออกอากาศ
เมื่อวันอังคารที่ 15 มกราคม พ.ศ. 2551 หลังจาก พระราชบัญญัติองค์การกระจายเสียงและแพร่ภาพสาธารณะแห่งประเทศไทย ลงประกาศในราชกิจจานุเบกษา และมีผลบังคับใช้ในวันที่ 5 มกราคมแล้ว สำนักงานปลัดสำนักนายกรัฐมนตรี จึงได้มีหนังสือถึงกรมประชาสัมพันธ์ ให้ดำเนินการตามพระราชบัญญัติฉบับดังกล่าว กรมประชาสัมพันธ์จึงได้ออกหนังสือคำสั่งที่ 25/2551 ให้สถานีโทรทัศน์ทีไอทีวี ยุติการออกอากาศ ตั้งแต่เวลา 00.08 น. ของวันดังกล่าว (ในหนังสือคำสั่งจริงได้ระบุไว้ว่าให้ยุติการออกอากาศในเวลา 24:00 น. ของวันที่ 14 มกราคม) เพื่อให้องค์การกระจายเสียงและแพร่ภาพสาธารณะแห่งประเทศไทย ดำเนินการออกอากาศอย่างต่อเนื่อง ตั้งแต่เวลา 00.00 น. ของวันรุ่งขึ้น (15 มกราคม) ภายใต้ชื่อสถานีโทรทัศน์ทีพีบีเอส ส่งผลต้องทำให้มีการหยุดการออกอากาศตามผังรายการเดิมและการส่งสัญญาณการออกอากาศจากอาคารชินวัตรทาวเวอร์ 3 เป็นการชั่วคราว ด้วยเวลา 16 วัน โดยเปิดสถานีด้วยการออกอากาศนโยบายของสถานีโทรทัศน์สาธารณะ จากนั้นเป็นสารคดีเฉลิมพระเกียรติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่ทั้งหมดส่งสัญญาณจากอาคารที่ทำการ สถานีวิทยุโทรทัศน์แห่งประเทศไทย ถนนเพชรบุรีตัดใหม่
ระหว่างนั้น ในคืนวันเดียวกัน ตวงพร อัศววิไล บรรณาธิการข่าวประจำวัน ผู้แทนฝ่ายข่าวทีไอทีวี ได้เข้าแจ้งความต่อเจ้าหน้าที่ตำรวจ สถานีตำรวจนครบาลพหลโยธิน ให้ดำเนินคดีกับปราโมช รัฐวินิจ อธิบดีกรมประชาสัมพันธ์ ในความผิดฐานใช้อำนาจในการปฏิบัติหน้าที่โดยมิชอบ จากการออกคำสั่งกรมประชาสัมพันธ์ดังกล่าว ซึ่งสร้างความเสียหายให้กับผู้ผลิตรายการและพนักงาน อีกทั้งการออกอากาศของสถานีโทรทัศน์ เป็นกิจการสาธารณะ จำเป็นต้องดำเนินไปอย่างต่อเนื่อง ประกอบกับมีคำสั่งคุ้มครองชั่วคราวของศาลปกครองกลางแล้ว จึงถือว่าเป็นการกระทำเกินอำนาจหน้าที่ของอธิบดีกรมประชาสัมพันธ์
โดยหลังจากการประชุมของผู้บริหารฝ่ายข่าวสถานีโทรทัศน์ทีไอทีวี มีมติให้ยื่นขอคำสั่งคุ้มครองชั่วคราวจากศาลปกครอง และยื่นหนังสือขอความเป็นธรรมต่อ พล.อ.สุรยุทธ์ จุลานนท์ นายกรัฐมนตรี ในช่วงเช้าวันที่ 15 มกราคม ด้วย จากนั้น อลงกรณ์ เหมือนดาว บรรณาธิการบริหารฝ่ายข่าว เป็นผู้แทนผู้บริหาร กล่าวกับพนักงานว่า ในวันที่ 15 มกราคม ขอให้พนักงานทุกคนเข้าทำงานตามปกติ แต่ให้งดการใช้กล้องวิดีโอและอุปกรณ์ต่างๆ และรอการตัดสินของคณะกรรมการชั่วคราว ที่คณะรัฐมนตรีจะแต่งตั้งในวันรุ่งขึ้น ขณะที่อธิบดีกรมประชาสัมพันธ์ มีคำสั่งห้ามพนักงานทีไอทีวีเข้ามาภายในสำนักงานสถานีโทรทัศน์ทีไอทีวี (ซึ่งหลังจากนี้ก็ได้กลายเป็นชื่อเดิมของสถานีโทรทัศน์ทีพีบีเอส) อาคารชินวัตรทาวเวอร์ 3 มิฉะนั้น จะแจ้งข้อหาบุกรุก
เวลาประมาณ 01.00 น. คืนวันที่ 15 มกราคม มีประชาชนประมาณ 50 คน เดินทางมาให้กำลังใจกับสถานีโทรทัศน์ทีไอทีวี ที่ลานจอดรถหน้าอาคารชินวัตรทาวเวอร์ 3 โดยมีอัชฌา สุวรรณปากแพรก ผู้อำนวยการฝ่ายข่าว ให้การต้อนรับ พร้อมชี้แจงถึงเหตุการณ์ที่เกิดขึ้น ขณะเดียวกัน เจ้าหน้าที่ตำรวจ สถานีตำรวจนครบาลพหลโยธิน ราว 30 นาย เข้ารักษาการณ์ในบริเวณอาคาร
ผู้แทนพนักงานสถานีโทรทัศน์ทีไอทีวี เดินทางไปยังศาลปกครอง เพื่อยื่นคำร้อง ขอไต่สวนฉุกเฉิน เพื่อให้เพิกถอนคำสั่งกรมประชาสัมพันธ์ ที่ 25/2551 ดังกล่าว โดยศาลได้นัดไต่สวนฉุกเฉิน ในวันที่ 16 มกราคม เวลา 13.30 น. ซึ่งการไต่สวนเสร็จสิ้นลง เมื่อเวลา 17.00 น. ทั้งนี้ ศาลได้นัดรับคำพิพากษาทางโทรสาร ในช่วงบ่ายวันที่ 17 มกราคม แต่เมื่อถึงเวลา ทางศาลขอเลื่อนการส่งคำพิพากษาไปเป็นเวลา 16.00 น. ที่สุดผลปรากฏว่า ศาลพิจารณาให้ยกคำร้องคุ้มครองฉุกเฉิน
ต่อมา เมื่อวันที่ 18 มกราคม ผู้บริหารทีไอทีวีได้นัดประชุมอีกครั้ง โดยมีมติให้ส่งตัวแทนเข้าพบคณะกรรมการนโยบายชั่วคราวขององค์การกระจายเสียงและแพร่ภาพสาธารณะแห่งประเทศไทย พร้อมยื่นหนังสือสอบถามถึงการรับพนักงานทีไอทีวีกลับเข้าทำงาน รวมทั้งใบสมัครของพนักงานให้พิจารณาด้วย ซึ่งท้ายที่สุดแล้ว ทางองค์การฯ ได้ประกาศรับพนักงานของทีไอทีวีเพียง 274 คน จาก 399 คน ซึ่งรวมถึงทีมข่าวกีฬาชุดเดิมของทีไอทีวีเข้าทำงานในลักษณะของพนักงานชั่วคราวเป็นเวลา 3 เดือน และหากประสงค์เข้าทำงานถาวรกับทางองค์การฯ ก็จะต้องยื่นใบสมัครเข้าทำงานเช่นเดียวกันกับผู้สมัครเป็นพนักงานขององค์การฯ โดยทั่วไปเช่นกัน
ดังนั้น ในที่สุดแล้ว การเปลี่ยนแปลงจากสถานีโทรทัศน์ทีไอทีวี ไปสู่การเป็นสถานีโทรทัศน์สาธารณะ คือ สถานีโทรทัศน์ไทยพีบีเอส จึงนับเป็นการสิ้นสุดลงของการเป็นสถานีโทรทัศน์เสรีในประเทศไทย ซึ่งมีมานานเกือบ 12 ปี ภายใต้คลื่นความถี่ระบบยูเอชเอฟ (UHF) ที่เป็นความถี่เดียวกัน และเครื่องส่งโทรทัศน์ระบบยูเอชเอฟ ช่อง 26 และช่อง 29 ที่กรุงเทพมหานคร ซึ่งเคยออกอากาศในนามของไอทีวี มาตั้งแต่ปี พ.ศ. 2539
การเปลี่ยนแปลงสู่ไทยพีบีเอส
ไทยพีบีเอส ออกอากาศครั้งแรกเมื่อวันที่ 15 มกราคม พ.ศ. 2551 เวลา 00:08 น. โดยรับช่วงการออกอากาศต่อจากสถานีโทรทัศน์ทีไอทีวี ซึ่งในวันนั้น เป็นวันสถาปนาขององค์การกระจายเสียงและแพร่ภาพสาธารณะแห่งประเทศไทย อย่างเป็นทางการ โดยองค์การฯ ได้รับโอนกิจการทีไอทีวี ของกรมประชาสัมพันธ์ มาดำเนินการต่อด้วย และเป็นผลทำให้ทีไอทีวีต้องหยุดการออกอากาศตามผังรายการและสัญญาณของสถานีฯเองทั้งหมด พร้อมกับเชื่อมต่อรับสัญญาณชั่วคราวเพื่อดำเนินการทดลองการออกอากาศจากอาคารเอ็นบีที 2 เอชดี ถนนเพชรบุรีตัดใหม่ (ปัจจุบันเป็นที่ตั้งของสำนักข่าวกรมประชาสัมพันธ์และเอ็นบีทีเวิลด์) เป็นเวลา 16 วัน และกลับมาออกอากาศโดยสัญญาณของสถานีเองอีกครั้ง ในวันที่ 1 กุมภาพันธ์ จนกระทั่งในวันที่ 15 กุมภาพันธ์ จึงได้เริ่มออกอากาศอย่างเป็นทางการในเวลา 05:00 น.
สุริยุปราคา 12 กันยายน พ.ศ. 2615
สุริยุปราคาเต็มดวงจะเกิดขึ้นในวันที่ 12 กันยายน พ.ศ. 2615 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
พิดาน
พิดาน (Canopy) คือโครงสร้างแบบเพดานที่ใช้เป็นร่มเงาหรือที่บัง พิดานอาจจะเป็นเต็นท์ก็ได้แต่โดยทั่วไปจะไม่มีพื้น
คำว่า “Canopy” มาจากภาษากรีกโบราณ “κωνώπειον” ที่แปลว่า “ที่บังที่กันแมลง” จากคำว่า “κώνωψ” ที่แปลว่า “หน้า-แหลม” ที่หมายถึงที่เป็นคำสมาสที่แปลว่า “ยุง” อักษร “o” ที่เปลี่ยนเป็น “a” อาจจะเป็นอิทธิพลจากชื่อสถานที่ในอียิปต์ที่คล้ายคลึงกันที่ชื่อ “Canopus”
“พิดาน” เป็นส่วนประกอบของสิ่งก่อสร้างที่ยื่นออกไปจากสิ่งก่อสร้างหลักที่ใช้เป็นสิ่งตกแต่งหรือเป็นที่หลบจากภาวะอากาศ พิดานใช้ตัวสิ่งก่อสร้างที่สร้างติดอยู่ในการรับน้ำหนัก และจะมีเสาอีกอย่างน้อยสองเสาที่ช่วยรับ ตอนบนอาจจะเป็นผ้าหรือโลหะ แต่ “พิดาน” ก็อาจจะเป็นสิ่งก่อสร้างที่เป็นอิสระได้เช่น “ศาลาสวน” ที่ทำด้วยผ้าใบ หรือ “คาบานา”
ผ้าที่ใช้สำหรับการทำ “พิดาน” ก็จะมีลักษณะต่างๆ ที่อาจจะเป็นวัสดุที่ทนทานต่อสภาวะอากาศ, มีสีสดใส, ทำความสะอาดได้ง่าย และทนไฟ โครงสร้างสมัยใหม่ก็เป็นโครงสร้างที่ทนทานเพิ่มขึ้นและกันสนิมที่ทำให้โครงสร้างมั่นคง, ราคาถูก และเป็นที่ต้องตากว่าเดิม
พระเจ้าอินจงแห่งโชซ็อน
พระเจ้าอินจง ( ค.ศ. 1515 - ค.ศ. 1545) เป็นพระมหากษัตริย์รัชกาลที่ 12 แห่งราชวงศ์โชซ็อน (ค.ศ. 1544 - ค.ศ. 1545) พระราชสมภพเมื่อค.ศ. 1515 เป็นพระราชโอรสของพระเจ้าชุงจง (중종, 中宗) และพระนางชังกย็อง (장경왕후, 章敬王后) จากตระกูลยุนแห่งพาพยอง (파평윤씨, 坡平尹氏) ซึ่งสวรรคตในระหว่างมีพระประสูติการพระเจ้าอินจง พระเจ้าอินจงทรงได้รับสถาปนาเป็นรัชทายาทเมื่อ ค.ศ. 1520 ใน ค.ศ. 1534 พระนางมุนจ็อง (문정왕후, 文定王后) พระมเหสีองค์ใหม่จากตระกูลยุนเช่นกัน ได้ประสูติพระอนุชาของพระเจ้าอินจงคือเจ้าชายคย็องว็อน (경원대군, 慶原大君) ทำให้ตระกูลยุนแตกออกเป็นสองฝ่าย ได้แก่ ฝ่ายยุนใหญ่ (대윤, 大尹) นำโดยยุนนิม (윤임, 尹任) พระเชษฐาของพระนางชังกย็องและพระมาตุลาของรัชทายาทสนับสนุนรัชทายาทให้ได้เป็นกษัตริย์ และฝ่ายยุนเล็ก นำโดยยุนวอนฮย็อง (윤원형, 尹元衡) พระอนุชาของพระนางมุนจอง สนับสนุนเจ้าชายคย็องว็อน
พระเจ้าชุงจงสวรรคตในค.ศ. 1544 รัชทายาทจึงได้ขึ้นครองราชสมบัติต่อ ฝ่ายยุนใหญ่จึงก้าวขึ้นมามีอำนาจเหนือฝ่ายยุนเล็ก แต่พระเจ้าอินจงนั้นมีพระพลานามัยไม่ค่อยดีนัก อยู่ในราชสมบัติได้แปดเดือนก็สวรรคตในค.ศ. 1545 เจ้าชายคย็องว็อนพระอนุชาจึงได้ขึ้นครองราชย์ต่อมาเป็นพระเจ้ามย็องจงแห่งโชซ็อน (명종, 明宗)
พระบรมวงศานุวงศ์
พระมเหสี
พระสนม
สโมสรฟุตบอลนิวคาสเซิลอีสต์เอนด์
สโมสรฟุตบอลนิวคาสเซิลอีสต์เอนด์ (Newcastle East End Football Club) เป็นสโมสรฟุตบอลอังกฤษที่เล่นช่วงเวลาสั้น ๆ ในนอร์ทเทิร์นฟุตบอลลีกและเอฟเอคัพ ในช่วงปลายศตวรรษที่ 19 ประวัติศาสตร์ทั้งหมดของพวกเขาอยู่ในยุควิกตอเรีย ในนิวคาสเซิลอะพอนไทน์ สโมสรนี้เป็นที่รู้จักมากที่สุดในฐานะหนึ่งในสองทีมในนิวคาสเซิล จนกระทั่งในที่สุดก็ใช้ชื่อนิวคาสเซิลยูไนเต็ด ในปี ค.ศ. 1892 เมื่อนิวคาสเซิลเวสต์เอนด์ปิดกิจการ ทิ้งให้นิวคาสเซิลอีสต์เอนด์เป็นทีมฟุตบอลเพียงทีมเดียวในนิวคาสเซิล
ประวัติ
สโมสรก่อตั้งขึ้นในเดือนพฤศจิกายน ค.ศ. 1881 หลังทีมคริกเก็ตท้องถิ่น สโมสรคริกเก็ตสแตนลีย์ ตัดสินใจจัดตั้งทีมฟุตบอล ซึ่งตั้งอยู่ในเขตตัวเมืองทางด้านใต้ของเขต ไบเกอร์ ของเมืองนิวคาสเซิล โดยสโมสรเล่นเกมแรกของพวกเขา เอาชนะทีมสำรองของ Elswick Leather Works ไป 5-0
เปลี่ยนชื่อจากสแตนลีย์เป็นนิวคาสเซิลอีสต์เอนด์
เนื่องจากเกิดความสับสนกับสแตนลีย์ที่อยู่ในมณฑลเดอรัม เพื่อป้องกันการสับสนทางสโมสรจึงเปลี่ยนชื่อเป็นสโมสรฟุตบอลนิวคาสเซิลอีสต์เอนด์ ในเดือนตุลาคม ค.ศ. 1882 โดยเกมแรกที่เล่นภายใต้ชื่อใหม่เป็นการแข่งขันกับ แฮมสเตอร์ลีย์ เรนเจอร์ส ซึ่งจัดขึ้นเมื่อวันที่ 7 ตุลาคม ค.ศ. 1882 ผลจบลงด้วยชัยชนะของอีสต์เอนด์ที่ 1-0 โดยผู้เล่นรุ่นแรกของสโมสรรวมถึงวิลเลียม ไฟนด์เลย์, อเล็กซ์ ไวท์ และ ทอม วัตสัน เดิมทีอีสต์เอนด์เล่นเกมของพวกเขาที่ Stanley Street ในไบเกอร์ แต่ย้ายไปไม่ไกลไปยัง Chillingham Street ระหว่างไบเกอร์และฮีตันระหว่างปี ค.ศ. 1884 ใกล้กับชุมทางรถไฟ โดยสโมสรเป็นสมาชิกผู้ก่อตั้ง นอร์เทิร์นฟุตบอลลีก
เปลี่ยนชื่อจากนิวคาสเซิลอีสต์เอนด์เป็นนิวคาสเซิลยูไนเต็ด
นิวคาสเซิลเวสต์เอนด์ ซึ่งเป็นคู่แข่งในพื้นที่ รวมไปถึงผู้เข้าแข่งขันในนอร์ทเทิร์นฟุตบอลลีก ประสบปัญหาทางการเงินอย่างร้ายแรง ทำให้นิวคาสเซิลเวสต์เอนด์ปิดกิจการลงในปี ค.ศ. 1892 ทำให้ผู้เล่นและทีมงานบางส่วนเข้าร่วมกับอีสต์เอนด์ นิวคาสเซิลอีสต์เอนด์จึงซื้อสนามเซนต์เจมส์พาร์ค เนื่องจากเป็นสนามที่เหนือกว่าสนามที่ถนนชิลลิงแฮม
ในเดือนธันวาคม ค.ศ. 1892 สโมสรตัดสินใจที่จะใช้ชื่อใหม่สำหรับผู้ที่สนับสนุนเนื่องจากขณะนั้นมีเพียงทีมเดียวที่จะสนับสนุนในนิวคาสเซิล ชื่อที่ถูกเสนอประกอบด้วย นิวคาสเซิลเรนเจอร์ส, นิวคาสเซิลซิตี และนิวคาสเซิลยูไนเต็ด ซึ่งชื่อหลังถูกตัดสินโดยระบุว่าขณะนี้ในนิวคาสเซิลมีเพียงทีมเดียวเท่านั้น และจะรวมผู้ที่สนับสนุนทั้งหมดจากคู่แข่งก่อนหน้านี้เข้าด้วยกัน การเปลี่ยนชื่อได้รับการรับรองจากสมาคมฟุตบอลอังกฤษ เมื่อวันที่ 22 ธันวาคม แต่การเปลี่ยนชื่อไม่ถือว่าถูกต้องตามกฎหมายในชื่อ บริษัทสโมสรฟุตบอลนิวคาสเซิลยูไนเต็ด จำกัด (Newcastle United Football Club Co. Ltd.) จนถึงวันที่ 6 กันยายน ค.ศ. 1895
ศาลา
ศาลา (Pavilion, pavillon, papilio) แบ่งออกเป็นสองอย่าง
สิ่งก่อสร้างอิสระ
ศาลาอาจจะหมายถึงสิ่งก่อสร้างอิสระที่สร้างไม่ไกลนักจากสิ่งก่อสร้างสำหรับการเป็นที่อยู่อาศัยที่สร้างขึ้นเพื่อความสำราญ ขนาดก็อาจจะใหญ่หรือเล็กก็ได้แต่จุดประสงค์ก็เพื่อใช้เป็นการพักผ่อนและหาความสำราญ ศาลาที่สร้างที่ใช้ประโยชน์หรือคำนึงถึงทิวทัศน์เรียกว่า “ศาลาสวน”
ศาลาที่ว่านี้อาจจะเป็นสิ่งก่อสร้างในสวนที่คล้ายคลึงกับเรือนฤดูร้อน (summer house) หรือ ศาลาเล็ก (kiosk) ที่นิยมสร้างกันในคริสต์ศตวรรษที่ 18 ที่เปรียบได้กับสิ่งก่อสร้างของอิตาลีที่เรียกว่า “คาสินา” ที่มาเรียกกันว่า “คาสิโน” ในภาษาอังกฤษ ลักษณะของศาลาจะคล้ายกับวัดแบบกรีก/โรมัน ศาลาที่สร้างโดดอาจจะมีขนาดใหญ่กว่าตัวสิ่งก่อสร้างหลักก็ได้เช่นศาลาหลวงที่ไบรตัน ในอังกฤษ ซึ่งเป็นสิ่งก่อสร้างที่มีลักษณะเป็นแบบอินเดีย แต่ที่เรียกว่าเป็นศาลาแม้จะมีขนาดใหญ่โตเพราะจุดประสงค์ของการก่อสร้างก็เพื่อใช้เป็นสถานที่สำหรับการพักผ่อนและหาความสำราญ
ศาลากีฬามักจะเป็นสิ่งก่อสร้างที่สร้างติดกับบริเวณที่เล่นกีฬาที่ใช้สำหรับเปลี่ยนเสื้อผ้าหรือดื่มเครื่องดื่ม และมักจะมีระเบียงที่มีที่บังแดดที่ยื่นออกมาเพื่อใช้เป็นที่สำหรับสังเกตการณ์ คำว่าศาลาก็มักจะใช้กับสนามกีฬาโดยเฉพาะกับสนามเบสบอลเพื่อแสดงความแตกต่างระหว่างที่นั่งที่ราคาแพงที่มีร่มเงากับที่นั่งที่ราคาถูกกว่าที่ไม่มีร่มเงา
สถาปัตยกรรมคลาสสิก
สิ่งที่สำคัญอีกอย่างหนึ่งคือการวางความสมดุลของสิ่งก่อสร้างของสถาปัตยกรรมคลาสสิกที่วาง “เอกมณฑล” (corps de logis) ซึ่งเป็นสิ่งก่อสร้างที่สำคัญที่สุดไว้ตรงกลางโดยมีปีกยื่นออกไปทางซ้ายและขวา ปีกสองข้างนี้อาจจะหยุดลงด้วย “ศาลา” ซึ่งเป็นการแสดงถึงจุดจบของสิ่งก่อสร้างเหมือนกับการใช่จุดเมื่อจบประโยคในภาษาอังกฤษ
พลาสเดส์โวส (Place des Vosges) ในปารีส (ค.ศ. 1605-ค.ศ. 1612) ใช้ศาลาสองข้างที่หมายว่าเป็นตอนกลางของทางด้านเหนือและทางด้านใต้ที่เรียกว่า “ศาลาราชา” และ “ศาลาราชินี” ศาลาที่ว่านี้เป็นซุ้มสามโค้งซึ่งเป็นเหมือนเรือนเฝ้าประตู (gatehouse) ที่เป็นทางเข้าอันสมศักดิ์ศรีเข้ามาในจัตุรัส การสร้างเรือนเฝ้าประตูในฝรั่งเศสในรูปของศาลามีมาร้อยปีก่อนหน้านั้นแล้ว
สงครามสืบราชบัลลังก์โปแลนด์
สงครามสืบราชบัลลังก์โปแลนด์ (ค.ศ. 1733 - 1738) เป็นสงครามครั้งใหญ่ของชาวยุโรปซึ่งปะทุขึ้นจากสงครามกลางเมืองในประเทศโปแลนด์ อันมีสาเหตุสืบเนื่องมาจากการสืบราชสมบัติต่อจากพระเจ้าออกุสตุสที่ 2 แห่งโปแลนด์ ความขัดแย้งดังกล่าวได้ขยายเป็นวงกว้างจากการที่ชาติมหาอำนาจยุโรปต่างให้การสนับสนุนคู่ขัดแย้งแต่ละฝ่ายโดยมุ่งหวังเรื่องผลประโยชน์แห่งชาติของตนเองเป็นหลัก ฝรั่งเศสและสเปน ซึ่งเป็นชาติที่มีกษัตริย์ผู้ปกครองจากราชวงศ์บูร์บงร่วมกัน พยายามทดสอบกำลังอำนาจของราชวงศ์ฮับส์บูร์กแห่งออสเตรียที่มีอยู่ในยุโรปตะวันตก ราชอาณาจักรปรัสเซียเองก็ทำเช่นเดียวกัน ขณะที่ฝ่ายซัคเซินและรัสเซียได้เคลื่อนพลเพื่อสนับสนุนชัยชนะของโปแลนด์ในตอนท้าย  การสู้รบที่เกิดขึ้นไม่กี่ครั้งในโปแลนด์ได้นำผลไปสู่การขึ้นเสวยราชสมบัติของออกุสตุสที่ 3 ซึ่งเป็นผู้ฝักใฝ่รัสเซียและซัคเซิน โดยได้รับการสนับสนุนทางการเมืองจากราชวงศ์ฮับส์บูร์ก
ฟุตบอลทีมชาติอียิปต์
ฟุตบอลทีมชาติอียิปต์ (منتخب مصر لكرة القدم รู้จักกันในฉายา "เดอะฟาโรห์") เป็นทีมฟุตบอลชายตัวแทนของประเทศอียิปต์ อยู่ภายใต้การดูแลของสมาคมฟุตบอลอียิปต์ (EFA) ซึ่งก่อตั้งในปี ค.ศ. 1921 และเป็นผู้ควบคุมฟุตบอลในประเทศอียิปต์ ทีมชาติอียิปต์เคยใช้สนามกีฬานานาชาติไคโรเป็นสนามเหย้า แต่ในปี ค.ศ. 2012 ได้ย้ายไปเล่นที่สนามกีฬาบุรญุลอะร็อบในอเล็กซานเดรีย ผู้จัดการทีมในปัจจุบันคือ อีฮาบ ญะลาล
อียิปต์เป็นทีมชาติที่ประสบความสำเร็จมากที่สุดในทวีปแอฟริกา โดยคว้าแชมป์แอฟริกาคัพออฟเนชันส์ถึง 7 สมัย ในปี 1957, 1959 (เจ้าภาพ), 1986, 1998, 2006, 2008 และ 2010 อันดับโลกฟีฟ่าที่สูงที่สุดคืออันดับที่ 9 ทำให้เป็นหนึ่งในสามทีมชาติของแอฟริกาที่เคยติด 10 อันดับแรกของฟีฟ่า อียิปต์ปรากฏตัวในฟุตบอลโลก 3 ครั้ง ในปี 1934, 1990 และ 2018 และเป็นทีมแรกในแอฟริกาและตะวันออกกลางที่ผ่านเข้าไปเล่นรอบสุดท้ายของฟุตบอลโลก
อียิปต์ผ่านเข้าไปเล่นรอบสุดท้ายของแอฟริกาคัพออฟเนชันส์ 2017 และจบอันดับรองชนะเลิศ หลังจากแพ้นัดชิงชนะเลิศให้แก่แคเมอรูน การแข่งขันครั้งนี้ ทำให้อันดับโลกฟีฟ่าขยับไปถึงอันดับที่ 19 ในเดือนพฤษภาคม ค.ศ. 2017
สถิติ
ผู้เล่นตัวหนา หมายถึง ผู้เล่นที่ยังคงเล่นให้แก่ทีมชาติในปัจจุบัน
อื่น ๆ
เมดิเตอร์เรเนียนเกมส์
ทรงนักเรียน
ทรงนักเรียน เป็นทรงผมสำหรับผู้ชายและผู้หญิง
ประวัติ
บทความว่าด้วยเรื่องกฎทรงผม ของ ศ.ดร.นิธิ เอียวศรีวงศ์ จากหนังสือพิมพ์มติชนฉบับ 2 พฤศจิกายน 2550 มีคำตอบสรุปความได้ว่า ประเทศไทยรับทรงผมทรงนักเรียนทั้งเครื่องแบบต่าง ๆ จากประเทศญี่ปุ่นในช่วงสงครามโลกครั้งที่ 2 ซึ่งในช่วงสงครามนั้นเกิดเหาระบาดมาก ประชาชนจึงนิยมตัดผมสั้น กระทรวงศึกษาธิการได้ออกกฎกระทรวง ฉบับที่ 1 (พ.ศ. 2515) แก้ไขเพิ่มเติมโดยกฎกระทรวง ฉบับที่ 2 (พ.ศ. 2518) ออกตามความในประกาศของคณะปฏิวัติ ฉบับที่ 132 ลงวันที่ 22 เมษายน พ.ศ. 2515 ในเรื่องเกี่ยวกับทรงผมที่ ไม่เหมาะสมแก่สภาพของนักเรียน กฎกระทรวงฉบับที่ 1 ระบุว่า กฎกระทรวงฉบับที่ 2 แก้ไขเป็น ดังนั้นโรงเรียนต่าง ๆ จึงอาจมีระเบียบในเรื่องทรงผมที่แตกต่างกันได้ในรายละเอียด แต่ส่วนใหญ่นักเรียนชายมักจะให้ตัดผมสั้นเกรียน และนักเรียนหญิงมักจะให้ตัดผมสั้นในช่วงติ่งหูถึงปกเสื้อนักเรียน
ผู้ชาย
การตัดผมด้านข้าง การตัดผมด้านหลัง การตัดผมบนศีรษะ การตัดผมลบเหลี่ยมขอบและชั้น โดยเดินปัตตาเลี่ยน บนหวีตัดผม เพื่อลบเหลี่ยมขอบและชั้นรอบศีรษะให้กลมกลืน
ทุ่งลุยลาย
ทุ่งลุยลาย ภาพยนตร์ไทย ภาคต่อของ ชุมแพ ออกฉายครั้งแรกเมื่อปี 2521 จากการกำกับของ วิสันต์ สันติสุชา ซึ่งเข้ามากำกับแทน จรัล พรหมรังสี ผู้กำกับจากภาคแรกนำแสดงโดย สมบัติ เมทะนี นาท ภูวนัย ปิยะมาศ โมนยะกุล และ วิทยา สุขดำรงค์
เรื่องย่อ
เรื่องราวของ นายอำเภอเพิก (สมบัติ) ที่จับมือกับ ผู้กองไชโย (นาท) อีกครั้งในการปราบปรามอิทธิพลเถื่อนและธุรกิจผิดกฎหมายของ ดร.ประเทศ (วิทยา) เจ้าพ่อแห่งทุ่งลุยลายผู้เป็นเพื่อนรักของ จ่าถม นิยมไถ (เกชา) ตัวร้ายจากภาคแรกโดย ดร.ประเทศ ได้อดีตลูกสมุนของจ่าถมที่นำโดย เหลา (พิภพ) มาร่วมงานแถม ดร.ประเทศ ยังเป็นคู่หมั้นของ หมวดแววดาว (ปิยะมาศ) คนรักของนายอำเภอเพิก
รายชื่อแหล่งมรดกโลกในประเทศไนเจอร์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศไนเจอร์ทั้งสิ้น 3 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศไนเจอร์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 19 แห่ง
ฮิการุ นากามูระ
ฮิการุ นากามูระ (9 ธันวาคม ต.ศ. 1987 – ) เป็นแกรนด์มาสเตอร์หมากรุกสากลชาวอเมริกันที่เกิดในประเทศญี่ปุ่น
เขาเป็นแชมป์หมากรุกสหรัฐห้าสมัย ผู้ชนะการแข่งหมากรุกทาทา สตีล กลุ่มเอ ประจำปี ค.ศ. 2011 และเป็นตัวแทนสหรัฐในการแข่งหมากรุกสากลโอลิมเปียดห้าครั้ง โดยชนะหนึ่งเหรียญทองในประเภททีม และสองเหรียญทองแดงในประเภททีม นอกจากนี้ เขายังได้เขียนหนังสือเกี่ยวกับหมากรุกเร็วที่ชื่อบูลเล็ตเชส: วันมินิตทูเมต (Bullet Chess: One Minute to Mate)
เรตยูเอสซีเอฟสูงสุดของเขาคือ 2,900 ในเดือนสิงหาคม ค.ศ. 2015 ส่วนในเดือนตุลาคม ค.ศ. 2015 เขาได้มาถึงระดับสมาพันธ์หมากรุกโลกสูงสุดของเขาที่ 2816 ซึ่งเขาติดอันดับที่สองของโลก และในเดือนพฤษภาคม ค.ศ. 2014 เมื่อสมาพันธ์หมากรุกโลกเริ่มเผยแพร่การจัดอันดับหมากรุกประเภทแรพิดและประเภทเกมบลิสซ์เป็นทางการ นากามูระก็ติดอันดับหนึ่งของโลกในทั้งสองรายการ
ลานช้าง (แก้ความกำกวม)
ลานช้าง อาจหมายถึง
ฟีฟ่า 100
ฟีฟ่า 100 เป็นรายชื่อนักฟุตบอล 125 คน ที่เปเล่ นักฟุตบอลชาวบราซิลได้กล่าวออกมาในงานเลี้ยงฉลองครบรอบ 100 ปีของการจัดตั้งฟีฟ่า ในลอนดอน วันที่ 4 มีนาคม พ.ศ. 2547 โดยรายชื่อเป็นนักฟุตบอลยอดเยี่ยมที่มีชีวิตอยู่ในขณะนั้น มีชื่อนักฟุตบอลชาย 123 คน และนักฟุตบอลหญิง 2 คน (มิเชลล์ แอเคอรส์ และไมอา แฮมม์) โดยในขณะที่วันที่กล่าวถึงรายชื่อนั้น นักฟุตบอล 75 คนในรายชื่อได้เลิกเล่นฟุตบอลแล้ว ส่วนอีก 50 คนยังเล่นอยู่ในลีกต่าง ๆ รายชื่อนักฟุตบอลมีดังต่อไปนี้
🇦🇷 อาร์เจนตินา 🇧🇪 เบลเยียม 🇧🇷 บราซิล 🇧🇬 บัลแกเรีย 🇨🇲 แคเมอรูน 🇨🇱 ชิลี 🇨🇴 โคลอมเบีย 🇭🇷 โครเอเชีย 🇨🇿 สาธารณรัฐเช็ก 🇩🇰 เดนมาร์ก 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 อังกฤษ 🇫🇷 ฝรั่งเศส 🇩🇪 เยอรมนี
🇬🇭 กานา 🇭🇺 ฮังการี 🇮🇪 ไอร์แลนด์ 🇮🇹 อิตาลี 🇯🇵 ญี่ปุ่น 🇰🇷 เกาหลีใต้ 🇱🇷 ไลบีเรีย 🇲🇽 เม็กซิโก 🇳🇱 เนเธอร์แลนด์ 🇳🇬 ไนจีเรีย ไอร์แลนด์เหนือ 🇵🇾 ปารากวัย 🇵🇪 เปรู 🇵🇱 โปแลนด์ 🇵🇹 โปรตุเกส 🇷🇴 โรมาเนีย 🇷🇺 รัสเซีย 🏴󠁧󠁢󠁳󠁣󠁴󠁿 สกอตแลนด์ 🇸🇳 เซเนกัล 🇪🇸 สเปน 🇹🇷 ตุรกี 🇺🇦 ยูเครน 🇺🇾 อุรุกวัย 🇺🇸 สหรัฐอเมริกา
ปฏิบัติการโททอลไลซ์
ปฏิบัติการโททอลไลซ์ (ยังเรียกอีกอย่างหนึ่งว่า ปฏิบัติการโททาไลซ์ในแหล่งข่าวอังกฤษ) เป็นการรุกที่เปิดฉากโดยทหารฝ่ายสัมพันธมิตรในกองทัพแคนาดาที่หนึ่งในช่วงขั้นตอนสุดท้ายของปฏิบัติการโอเวอร์ลอร์ด ตั้งแต่วันที่ 8 ถึง 9 สิงหาคม ค.ศ. 1944 ความมุ่งหมายเพื่อทะลวงแนวป้องกันเยอรมันทางตอนใต้ของก็องบนปีกตะวันออกของตำแหน่งฝ่ายสัมพันธมิตรในนอร์ม็องดีและใช้ประโยชน์จากความสำเร็จเพื่อมุ่งไปทางใต้ เพื่อเข้ายึดเนินเขาทางตอนเหนือของเมืองฟาเลส์ เป้าหมายคือการทำลายแนวรบเยอรมันและป้องกันไม่ให้ล่าถอยของกองกำลังเยอรมันที่ต่อสู้รบกองทัพฝ่ายสัมพันธมิตรที่แผ่ขยายทางด้านตะวันตก การรบครั้งนี้ได้ถือว่าเป็นปฏิบัติการเปิดตัวของกองทัพแคนาดาที่ 1 ซึ่งได้เคลื่อนทัพ เมื่อ 23 กรกฎาคม
ในชั่วโมงแรกของ 8 สิงหาคม ค.ศ. 1944 กองทัพน้อยแคนาดาที่ 2 ได้เปิดฉากการโจมตีที่ใช้ทหารราบยานยนต์ พวกเขาได้ทะลวงผ่านแนวรบเยอรมันและเข้ายึดตำแหน่งสำคัญที่ลึกในการป้องกันของเยอรมัน ด้วยจุดมุ่งหมายของสองกองพลยานเกราะที่มาสดใหม่ๆที่จะโจมตีได้อย่างต่อเนื่อง แต่ด้วยความลังเลบางอย่างโดยทั้งสองกองพลนั้นขาดประสบการณ์และยานเกราะเยอรมันได้โจมตีตอบโต้กลับทำให้การรุกรานนั้นชะลอลง การรุกคืบได้เพียง 9 ไมล์ (14 กิโลเมตร) ฝ่ายสัมพันธมิตรได้หยุดลงเพียง 7 ไมล์ (11 กิโลเมตร) ทางตอนเหนือของฟาเลส์และถูกบังคับให้เตรียมการโจมตีใหม่
ยฺเหวียนเซียว
ยฺเหวียนเซียว, ทังยฺเหวียน หรือ ขนมบัวลอยจีน เป็นขนมหวานที่มีถิ่นกำเนิดในประเทศจีน ทำจากแป้งข้าวเหนียวผสมกับน้ำแล้วนำไปปั้นเป็นลูกกลม ๆ จากนั้นนำไปต้มแล้วเสิร์ฟในน้ำร้อน น้ำร้อนที่นิยมรับประทานได้แก่ น้ำขิง ลูกยฺเหวียนเซียวมีหลายขนาดซึ่งขึ้นอยู่กับผู้รับประทาน อาจสอดไส้หรือไม่สอดไส้ก็ได้ ไส้ที่นิยมรับประทานได้แก่ ไส้งาดำ ยฺเหวียนเซียวเป็นขนมที่นิยมรับประทานในช่วงเทศกาลโคมไฟ หรือเทศกาลอื่น ๆ เช่น งานแต่งงาน ในประเทศไทย ยฺเหวียนเซียวที่สอดไส้งาดำในน้ำขิง มักเรียกว่า "ขนมบัวลอยน้ำขิง"
ฟาโรห์แรเมซีสที่สิบเอ็ด
เมนมาอัตเร ราเมสเซสที่ 11 (หรือจะเขียนพระนามว่า รามเสส หรือ ราเมเซส) ทรงครองราชย์ตั้งแต่ 1107 ปีก่อนคริสตกาลถึง 1078 ปีก่อนคริสตกาลหรือ 1077 ปีก่อนคริสตกาล และเป็นฟาโรห์พระองค์ที่สิบและพระองค์สุดท้ายของราชวงศ์ที่ยี่สิบแห่งอียิปต์ และเป็นฟาโรห์พระองค์สุดท้ายแห่งสมัยราชอาณาจักรใหม่ พระองค์ทรงปกครองอียิปต์เป็นเวลาอย่างน้อย 29 ปี ถึงแม้ว่านักไอยคุปต์วิทยาบางคนคิดว่าพระองค์ทรงสามารถปกครองได้นานถึง 30 ปีก็ตาม ซึ่งตัวเลขปีหลังนี้อาจจะนานถึง 2 ปี หลังจากช่วงเวลาที่ทราบสูงสุดของฟาโรห์พระองค์นี้คือปีที่ 10 ของสมัยเวเฮม เมซุต หรือปีที่ 28 แห่งการครองราชย์ของพระองค์ อัด ธิจส์ นักวิชาการคนหนึ่งเสนอว่า ฟาโรห์ราเมสที่ 11 อาจจะทรงครองราชย์ได้นานถึง 33 ปีด้วยซ้ำ
เป็นที่เชื่อกันว่า ฟาโรห์รามเสสที่ 11 ทรงปกครองถึงปีที่ 29 แห่งการครองราชย์ เนื่องจากปรากฏจารึกที่บันทึกว่านายพลและมหาปุโรหิตแห่งอามุนนามว่า พิอังค์ ได้เดินทางกลับไปที่เมืองธีบส์จากนิวเบียในเดือนที่ 3 แห่งเชมู วันที่ 23 หรืออีกเพียง 3 วันในการเริ่มต้นรัชสมัยปีที่ 29 ของฟาโรห์รามเสสที่ 11 และเป็นที่ทราบกันดีว่า พิอังค์ได้ดำเนินการทางทหารในบริเวณนิวเบียในช่วงปีที่ 28 ของรัชสมัย (หรือปีที่ 10 ของสมัยเวเฮม เมซุต) และจะเดินกลับอียิปต์ในปีถัดไป
สถานที่ฝังพระบรมศพ
ในช่วงเวลาที่เกิดปัญหาในอียิปต์นั้น ฟาโรห์รามเสสที่ 11 เสด็จสวรรคตโดยไม่ทราบสาเหตุ ในขณะที่พระองค์มีหลุมฝังพระบรมศพที่เตรียมไว้สำหรับพระองค์เองในหุบเขาแห่งกษัตริย์ (เควี 4) ซึ่งยังคงสร้างไม่แล้วเสร็จและตกแต่งเพียงบางส่วน จึงทำให้ฝังพระบรมศพห่างจากเมืองธีบส์ ซึ่งอาจอยู่ใกล้เมมฟิสแทน อย่างไรก็ตาม หลุมฝังพระบรมศพของฟาโรห์ดังกล่าวมีลักษณะที่ไม่ธรรมดา เช่น เสาสี่เหลี่ยมสี่เสาในห้องฝังพระบรมศพ และปล่องฝังพระบรมศพตรงกลางที่ลึกมาก ยาวกว่า 30 ฟุต หรือ 10 เมตร ซึ่งบางทีอาจจะออกแบบเป็นเหมือนอุปกรณ์รักษาความปลอดภัยเพิ่มเติม เพื่อป้องกันการปล้นสุสาน ในช่วงราชวงศ์ที่ยี่สิบเอ็ดภายใต้การปกครองของมหาปุโรหิตแห่งธีบส์พระนามว่า พิเนดจ์เอมที่ 1 หลุมฝังพระบรมศพของฟาโรห์รามเสสที่ 11 ถูกใช้เป็นการแปรรูปวัตถุพิธีศพจากการฝังพระบรมศพของฮัตเชปซุต ทุตโมสที่ 3 และรวมถึงทุตโมสที่ 1 ด้วย หลุมฝังพระบรมศพของฟาโรห์รามเสสที่ 11 ได้เปิดอยู่แล้วตั้งแต่สมัยโบราณและถูกใช้เป็นที่อยู่อาศัยโดยกลุ่มคอปติก
เนื่องจาก ฟาโรห์รามเสสที่ 11 ทรงได้ถูกฝังพระบรมศพไว้ที่อียิปต์ล่าง และฟาโรห์สเมนเดสก็ทรงขึ้นเป็นฟาโรห์แห่งอียิปต์ตามธรรมเนียมที่รู้จักกันดีว่าผู้ที่ฝังพระบรมศพอดีตฟาโรห์จะได้รับพระราชบัลลังก์ เนื่องจากฟาโรห์สเมนเดสทรงฝังพระบรมศพฟาโรห์รามเสสที่ 11 จึงทำให้พระองค์ทรงขึ้นครองราชย์ได้อย่างถูกต้องตามกฏมณเฑียรบาล และทรงสถาปนราชวงศ์ที่ยี่สิบเอ็ดจากฐานอำนาจของพระองค์ที่ทานิส แม้ว่าพระองค์จะทรงไม่ได้ควบคุมอียิปต์กลางและอียิปต์บนก็ตาม ซึ่งขณะนั้นอยู่ภายใต้อำนาจของมหาปุโรหิตแห่งอามุนที่ธีบส์
ลิซา เจอร์ราด
ลิซา เจอร์ราด นักร้อง นักดนตรี และนักแต่งเพลงชาวออสเตรเลีย มีชื่อเสียงจากวงดนตรีดูโอ ชื่อ Dead Can Dance เล่นดนตรีในแนวโกธิก, นิวเอจ, แอมเบียนต์ ระยะหลังหันมาผลิตผลงานดนตรีประกอบภาพยนตร์  โดยอัลบั้มที่มีชื่อเสียงคือ เพลงประกอบภาพยนตร์ Gladiator (นักรบผู้กล้าผ่าแผ่นดินทรราช) เป็นผลงานร่วมกับฮานส์ ซิมเมอร์ นักแต่งเพลงชาวเยอรมัน ได้รับรางวัลลูกโลกทองคำ และเข้าชิงรางวัลออสการ์
แหล่งข้อมูลอื่น
1961
บูโควีนา
บูโควีนามีการตั้งรกรากจากผู้คนและวัฒนธรรมที่หลากหลายมายาวนานตั้งแต่ยุคหินเก่า เริ่มจากชาววลาค ตามด้วยชาวรูทีเนียในศตวรรษที่ 11 บูโควีนาได้กลายมาเป็นส่วนหนึ่งของรุสกือยิว และเปเชเนกในศตวรรษที่ 10 ที่ซึ่งวัฒนธรรมของรุสแพร่ขยายไปทั่วภูมิภาค ต่อมาในสมัยอนารยชนทองคำในศตวรรษที่ 14 บูโควีนากลายมาเป็นส่วนหนึ่งของมอลเดเวียภายใต้ปกครองฮังการี และมีประชากรโยกย้ายเข้ามาใหม่จากมารามูเรช ซึ่งรวมถึงชาวแซกซันและชาวฮังการี อาณาเขตที่ยอมรับในปัจจุบันว่าเป็นบูโควีนานั้นมีขึ้นในปี 1775 ถึง 1918 ในฐานะเขตการปกครองบูโควีนาภายใต้ราชวงศ์ฮาพส์บวร์ค, จักรวรรดิออสเตรีย และออสเตรีย-ฮังการีตามลำดับ ในปี 1940 บูโควีนาตอนเหนือได้ถูกผนวกเข้ากับสหภาพโซเวียตหลังการฉีกกติกาสัญญาโมโลตอฟ–ริบเบินทร็อพ ต่อมาถูกโรมาเนียกู้คืนได้เป็นเวลาสั้น ๆ ในฐานะพันธมิตรของนาซีเยอรมนีหลังนาซีบุกรุกรานสหภาพโซเวียตในปี 1941 ก่อนจะถูกสหภาพโซเวียตยึดคืนในปี 1944 ประชากรของบูโควีนามีความหลากหลายมาตั้งแต่ในประวัติศาสตร์ ปัจจุบัน อาณาเขตครึ่งบนของบูโควีนาเป็นส่วนหนึ่งของแคว้นแชร์นิวต์ซีในประเทศยูเครน และอาณาเขตตอนล่างเป็นส่วนหนึ่งของเทศมณฑลซูชาวาในประเทศโรมาเนีย
บ้างเรียกขานให้บูโควีนาเป็น "สวิตเซอร์แลนด์แห่งตะวันออก" จากกลุ่มชาติพันธุ์ที่หลากหลาย และภูมิประเทศที่เป็นภูเขาที่หนาแน่นไปด้วยป่าไม้
วิลลี ไฟ
วิลลี "วิลเฮ็ล์ม" ไฟ (Willi "Wilhelm" Fey; 25 กันยายน ค.ศ. 1918 – 29 เมษายน ค.ศ. 2002) เป็นชตันดาร์เทินยุงเคอร์ในหน่วยวัฟเฟิน-เอ็สเอ็สในช่วงสงครามโลกครั้งที่สอง เขาได้รับการปูนบำเหน็จด้วยกางเขนเหล็กกางเขนอัศวิน ซึ่งปูนบำเหน็จครั้งนี้เป็นการยอมรับในความกล้าหาญในสมรภูมิรบหรือความเป็นผู้นำทางทหารที่ประสบความสำเร็จโดยนาซีเยอรมนีในช่วงสงครามโลกครั้งที่สอง เขาได้รับการยกย่องว่าเป็น "เสือรถถัง" (Tiger Ace) สำหรับการทำลายรถถังฝ่ายข้าศึกไป 80 กว่าคันในช่วงสงคราม
ภายหลังสงคราม เขาได้ทำหน้าที่ในบุนเดิสแวร์และเขียนหนังสือเกี่ยวกับการสงครามยานเกราะ
อ้างอิง
19182002
หญิงข้ามเพศ
หญิงข้ามเพศ หรือ ทรานส์วูแมน (Trans woman, Trans female, Transsexual woman, Transsexual female) หมายถึงคนแปลงเพศหรือคนข้ามเพศ จากชายข้ามเพศเป็นหญิง (Male-to-female (MTF)) ส่วนคำอื่นที่มิใช่คำในวงการแพทย์ เช่น ที-เกิร์ล (T-girl), ทีจี-เกิร์ล (Tg-girl) และ ทีเอส-เกิร์ล (Ts-girl) แต่คำว่า คนข้ามเพศ ดูจะเป็นคำที่มีความหมายทั่วไปมากกว่า
คำว่า "หญิงข้ามเพศ" ("Transgender woman") เริ่มเป็นที่คุ้นหูของคนไทยโดยทั่วไปมากขึ้น นอกจากคำเรียกแบบเดิม เช่น สาวประเภทสอง สาวสอง กะเทย ทั้งนี้คำว่าหญิงข้ามเพศ ในความหมายทางสังคมวิทยาเป็นคำเรียกผู้ที่มีเพศกำเนิดเป็นผู้ชายแต่ต้องการเปลี่ยนเพศสภาพของตนให้เป็นเพศตรงข้าม ซึ่งก็คือเพศหญิง (MTF หรือ Male to female transformation) โดยที่บุคคลนั้นจะยังไม่แปลง หรือแปลงเพศไปแล้วก็ได้
ผู้ที่เกิดมาเป็นเพศชายแต่กำเนิด แต่รู้สึกว่าเป็นสิ่งที่ไม่ใช่และไม่รู้สึกเติมเต็มกับชีวิตพวกเธอ จึงอาจมีความต้องการที่จะเปลี่ยนเพศเป็นผู้หญิง และให้สอดคล้องกับรูปลักษณ์ที่อยากเป็น การข้ามเพศเป็นผู้หญิงมีนัยยะบอกอัตลักษณ์ของพวกเธอถึงการไม่ยอมรับเพศเมื่อแรกเกิด
ถึงแม้ว่าหลังจากการข้ามเพศแล้ว หญิงข้ามเพศจะมีความแตกต่างทางชีวภาพจากผู้หญิงซิสเจนเดอร์ ตัวอย่างเช่น โดยมากมีโครโมโซม XY อย่างไรก็ตามการเป็นผู้หญิงสามารถหมายถึงเพศทางด้านสังคมที่เด่นชัด หรือที่เป็นสิ่งสำคัญของคนข้ามเพศ คือการเลือกอัตลักษณ์ทางเพศ มีบางคนยังคงเป็นคนข้ามเพศ (ไม่ได้แปลงเพศ) หลังจากข้ามเพศแล้ว มีคนข้ามเพศหลายคนพิจารณาว่า รูปร่างของอวัยวะสืบพันธุ์ของตัวเองไม่สำคัญต่อพวกเขา
การข้ามเพศ
การข้ามเพศ หรือ ทรานส์เจนเดอร์ เป็นคำที่ใช้หมายรวมถึงคนที่มีอัตลักษณ์ หรือการแสดงออกทางเพศที่แตกต่างจากเพศกำเนิด ได้แก่ ชายหรือหญิงที่รู้สึกเหมือนเพศตรงข้าม หรือคนที่เรียกตัวเองว่าเป็นคนที่มีจิตใจเหมือนเพศตรงข้าม คนข้ามเพศ ชายแต่งหญิง/หญิงแต่งชาย คนสองเพศ คนหลายเพศ เควียร์หรือเจนเดอร์เควียร์ (Queer หรือ Gender queer) คนไร้เพศ เพศทางเลือก หรืออัตลักษณ์ และการแสดงออกทางเพศอื่นใดก็ตามที่ไม่ตรงตามมาตรฐานความเป็นชายหรือหญิงโดยทั่วไป คนกลุ่มนี้ ผ่านการเลือกอัตลักษณ์ทางสังคมให้สัมพันธ์กับความรู้สึกทางเพศของตนเอง โดยการเปลี่ยนแปลงอัตลักษณ์ทางเพศ และการแสดงออกทางเพศ เช่น การแต่งกาย บุคลิกภาพ การเปลี่ยนแปลงด้านกายภาพ รวมถึง การผ่าตัดดัดแปลงทางเพศต่างๆ
มักเกี่ยวข้องกับอัตลักษณ์ทางเพศ หมายถึง การแสดงออกถึงอัตลักษณ์ทางเพศของแต่ละบุคคล และการแสดงออกที่รับรู้ในสายตาของผู้อื่น โดยทั่วไป คนเราจะถูกสังคมหล่อหลอมให้มีการแสดงออกทางเพศที่ตรงกับอัตลักษณ์ทางเพศของตนไม่ว่าจะมีเพศกำเนิดเป็นเพศใดก็ตาม แต่หากบุคคลที่มีจิตใจโน้มเอียงไปในทางตรงกันข้ามกับอัตลักษณ์ทางเพศของตนเอง จึงปรารถนาที่จะเปลี่ยนอัตลักษณ์ทางเพศของตนเองไปตามความโน้มเอียงทางเพศของจิตใจ จึงมีการแสดงออกทางเพศเปลี่ยนไป ดังนั้นในยุคปัจจุบันอัตลักษณ์ทางเพศที่เห็นเพียงภายนอกอาจมิใช่สิ่งบ่งชี้เพศอย่างแท้จริง เนื่องมีสภาวะเป็นเพียงเพศสภาพ ซึ่งอาจมิใช่เพศวิถี แต่ในโลกยุคใหม่คนส่วนหนึ่งก็ให้การยอมรับในเรื่องดังกล่าวมากขึ้นตามลำดับ ดังนั้นการเลือกปฏิบัติอันเนื่องมาจากมีอัตลักษณ์ทางเพศที่แตกต่างกันจึงมิควรได้รับการยอมรับว่าเป็นสิ่งที่ควรกระทำได้อีกต่อไป เพราะเป็นการอยุติธรรมต่อบุคคลนั้นๆ
ทรานส์วูแมน เช่นเดียวกับทรานส์แมน หญิงข้ามเพศมีการตัดสินใจหลายเรื่องและทางเลือกต่าง ๆ ขึ้นอยู่กับวัฒนธรรมของพวกเธอ เพศที่พวกเธอเลือก และความรู้สึกของคนสนับสนุนรอบข้าง แต่ละกรณีมีความแตกต่างกันไป ทางเลือกอาจขึ้นอยู่กับแพทย์และด้านการเงิน แต่ก็ไม่ทุกกรณี ทั้งนี้ก็เพื่อปูพื้นฐานในด้านจิตใจเกี่ยวกับเรื่องอัตลักษณ์ทางเพศของตน บางส่วนอาจจะต้องการเปลี่ยนลักษณะทางกายภาพให้เข้าใกล้ความเป็นหญิงมากที่สุด